ФИЛМСКА МУЗИА

Драги ученици,

Навлеговме во тајните и убавините на муз.сценски дела.

Се запознавме со операта, балетот и мјузиклот...Редно е да се запознаеме и со филмсата музика и колку е таа значајна.

Филмската индустрија препознала дека музиката го засилува искуството на посетителот на киното. Кога немите филмови биле заменети со звучни, при крајот на 20тите години на минатиот век, музиката го продолжила засилувањето на возбудата што музичката придружба во живо веќе го започнала, но под многу голема контрола на креаторите на филмот. Сепак биле потребни многу години за филмските работници да се навикнат на идејата за музика што не се слуша природно во една драмска ситуација на пример што не ја свири видлива група или оркестар.

Како во минатото се создавала филмската музика?

Првично, уште додека филмот ја имал грубата верзија (не конечната) режисерот и композиторот ја прегледувале грубата верзија, постигнувајќи согласност за квантитетот, локацијата, должината, бројот и за видот на определени музички парчиња. Потоа композиторот требало брзо да ги создаде партитурите, со оглед на тоа што музиката се компонирала при крајот на процесот на создавање на филмот.Музиката се снимала додека се прикажувал филмот, за да може диригентот (најчесто самиот композитор) временски точно да ја приспособи.Помошните средства во овој процес вклучувале звучни ленти со одбројување кои биле вметнувани во филмот, или пак видливи гребаници со трепкања на кадрите. Композиторите научиле бројни техники соодветни за пишување филмска музика. Една од нив била адаптација на техника на Вагнер – лајтмотив, кратка мелодиска тема што се повторува поврзана со лик, идеја или настан...

Денес, создавањето на филмска музика е многу поедноставено. Со целокупното искуство од минатото, особено од европските композитори во Холивуд, пишувањето на филмска музика прераснало во една возбудлива и помпезна авантура во која се втурнувале многу храбри композитори. Од времето на холивудските филмови (во минатиот век) , најекспресивна музика е запаметена во филмовите: Однесено со виорот 1939, Кинг Конг 1933, Авантурите на Робин Худ 1938 и Точно напладне 1952.

Денеска, компјутеризацијата го има главниот збор при создавање на музика за филм. Стандардите, условите, како и средставата со кои се компонира се далеку поинакви од оние во минатото. Од 1960 год, па наваму се случува нов соремен бран на компонирање на филмска музика. Од тој период се запаметени муз.теми во филмовите: Трамвајот наречен желба, На доковите на Љујорк, За грст долари, Полноќен експрес, Треска во саботната вечер, Вистинска љубов, Ајкула, Војна на ѕвездите, Огнении кочии, Бунтовник без причина и др....

Задача: Да наброите 5 филмови од денешно време кои имаат впечатлива и квалитетна филмска музика, по можност и да дознаете кој е автор на нивната музика.